Min frûntlich dienst allezit bevor, lieben gûten frûndt. Mir hat fûrbracht Peter
Schrôter, der min, wie das inn Clewin Rorbach, als ein vogt, Annen Schrôters,
siner tochter, uff gemein tag geladen hab an ende, als dass von ûch uch mir
und den minen zuͦ halten untz har gewônlich gewesen ist, das mich nû gar un-
billich an Clewin Rorbach hât. Wonn die selb tocht' nût ûwer burgerin noch
hindersess elich kinde ist, sûndern ein kind und erberen in der herschafft Spietz. Wie dem so
hât der min den gemeinen tag gesûcht und gewert uff dem tag nû ge-
wonlich und recht ist, das jeglicher teil einen bûrgen geben muͦss, welicher
undetz ligen kosten abzetragen. Also hât der ûwer Petern Regetzy des
minen burger angriffen und im sin ross gepfendt und wieder gelassen. Also
das er daz ross uff nechst komend samstag wider gein Thûn stell und antwur'te,
das mich noch unbillicher nimpt, dann Clewy Rorbach dehein urteil noch
kosten behept hât indeheinen weg. So ist min frûntlich bitt an ûch,
ir wellint den genempt Rorbach furer ûch beschicken und mit im v'schaffen,
das er den bûrgern und das pfandt, das ross lidig lass und ungestelt blib,
mag er dan̄ den minen des kostens halb ansprach nit erlassen noch entwesen,
mag er inn alhie vor mir oder minen ansprûchen fûrnemen. Darzuͦ ich im
ein gût gemein gericht besamlen will, waz er dan̄ glimpt und rechtz zuͦ im
hat oder haben mag, sol und will ich im lassen erschiessen und fruchtber
werd und tünd harinne, als ich ûch der und alles guten wol getrûwen, wil
ich verdiene sy. Ûwer verschriben antwuͦrt by dem botten. Dat uff fritag nach
Nicolay eps anno etc LXIIJ°.
Heinrich von Buͦbenberg,
ritter, hr' zuͦ Spietz